OpenLLM-France/wikimedia huggingface dataset:
# Levr ar Rouaned

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Levr ar Rouaned zo anv meur a levr.

## Oberennoù

* Levr ar Rouaned, er Bibl, anezhañ
** Kentañ Levr ar Rouaned
** Eil Levr ar Rouaned
* Shahnameh, barzhoneg persek.
# Levr ar Janglenn

Levr ar Janglenn (The Jungle Book hervez an titl saoznek orin) zo ul levr savet gant Rudyard Kipling e dibenn an XIXvet kantved.
Embannet e oa bet evit ar wech kentañ e 1894. E meur a yezh ez eo bet troet abaoe, ha graet ez eus bet un dresadenn-vev, The Jungle Book, gant Walt Disney e 1967.
Lakaet eo bet al levr e brezhoneg gant Mari-Elen Maze hag embannet gant embannadurioù Aber e 2016.
* Mowgli's Brothers ("Breudeur Mowgli") — Hunting-Song of the Seeonee Pack ("Kan Hemolc'h Bagad Seeonee")
* Kaa's Hunting ("Hemolc'hadenn Kaa") — Road-Song of the Bandar-log ("Kan-bale ar Bandar-log")
* Tiger! Tiger! ("An Tigr ! An Tigr !") — Mowgli's Song ("Kan Mowgli")
* The White Seal ("Ar Reunig Gwenn") — Lukannon ("Lukannon")
* "Rikki-Tikki-Tavi" ("Rikki-tikki-tavi") — Darzee's Chaunt ("Kan Darzee")
* Toomai of the Elephants ("Toomai an Olifanted") — Shiv and the Grasshopper ("Shiva hag ar C'harv-raden")
* Her Majesty's Servants ("E Gourc'hemenn He Meurdez") — Parade-Song of the Camp Animals ("Kan-dibunadeg Loened ar C'hamp")

## Liammoù diavaez

* The Jungle Book, 1894, embannadur stadunanat, e Wikisource

## Notennoù

* ↑ Titl en embannadur stadunanat ; Servants of the Queen e oa an titl orin e Bro-Saoz.
# Levr ar Varnerien

Levr ar Varnerien a gaver en Tanac'h e-touez levrioù ar Brofeded, etre Levr Yehoshoua ha Levrioù Shmouel. Er Bibl katolik emañ e-touez al Levrioù istorel, etre Levr Rout ha Kentañ Levr Shmouel. Kontañ a ra darvoudoù etre donegdigezh ar Yuzevien da Ganaan ha staliadur an roueelezh ha dreist-holl istor an daouzek Barner.
Teir lodenn a vent disheñvel-tre a gaver ennañ.
* Un digoradur (1, 1-2, 2, 5) a seblant bezañ un destenn bet ouzhpennet hep liamm sklaer gant ar peurrest.
* Korf al levr (2, 6, 16,31) a gont, goude un eil digoradur (2, 6, 3,6), istor ar Varnerien.
* En trede lodenn e kaver div destenn ouzhpennet a gont istor meuriad Dan o klask un douar evit ober e annez (17-18) hag ar brezel enep Binyamin goude torfed Gibea (19-21). Ne gontont ket istor ur Barner met darvoudoù bet c'hoarvezet a-raok staliadur ar roueelezh. Ouzhpennet int bet goude an distro eus an harlu e Babilon.
Anat eo ez eus meur a vammenn ha diaes eo lec'hiañ an darvoudoù displeget en amzer. Mesket ez eus prantadoù. Luziet-kenañ eo istor ar Yuzevien d'ar mare-se. Ur ster relijiel a zo gant al levr : trec'het e vez Israel pa bella diouzh Doue ha trec'h e vez pa zistro davetañ. Skrivet e vefe bet al levr etre ar VII$^{vet}$ kantved hag ar V$^{vet}$ kantved kantved kent JK.

## Notennoù

* ↑ Kentañ Levr Shmouel,10.
* ↑ (fr) La Bible de Jerusalem, Cerf, embannadur 1997, pp. 304-306 (ISBN 978-2-204-01491-5)
# Levr oferenn

Ul levr oferenn zo ul levr ma kaver ennañ heuliad an holl bedennoù a vez lavaret, an holl skridoù a vez lennet, ha darn eus ar c'hantikoù a vez kanet a-hed an oferenn gatolik. Dre ma kemm ar pedennoù hervez an deizioù, hervez an darvoudoù a lider, e kemm an oferenn ivez, ha kement-se a gaver el levr oferenn, a-hed deizioù ar bloaz.
# Levr ar Furnez

Levr ar Furnez zo unan eus levrioù eilkanonel an Testamant Kentañ. Ne gaver anezhañ nemet e Bibl ar Seikont hag er Bibl katolik eta.
Bet eo bet skrivet al levr er c'hantved diwezhañ KJK, war-dro ar bloaz 50 gant ur Yuzev o chom en Egipt, moarvat en Aleksandria. Skrivet eo bet e gresianeg hag anavezet mat eo ar yezh-se gant an oberour. Anvet eo bet "Furnez Salaun" e Bibl ar Seikont. Boaziet oa furien Israel da lakaat war anv ar roue brudet an holl skridoù a furnez (da skouer ar C'hrennlavarioù, Levr ar Prezeger).
Diskouez ar a ar mennozhioù hag ar geriadur en deus an oberour un anaoudegezh resis eus al lennegezh hag ar sevenadur gresianek. Mirout a ra ur garantez divrall evit feiz hag hengounioù Israel hep ober fae evit-se war ar pezh a zo talvoudus en-dro dezhañ.
Teir lodenn a gaver el levr :
- Ar pennadoù 1-6 a ziskouez tonkadur an den hervez Doue : disheñvel-mik eo hent ar re fur diouzh hini ar re fallakr. N'eus netra da c'hortoz evit ar vuhez da zont, nemet ha heuliet e vee bremañ hent ar furnez.
- Ar pennadoù 7-9 ha zispeg petra eo ar Furnez.
-Ar pennadoù 10-19, diazezet war darvoud an Ermaeziadeg a ziskouez pegen dibar eo Furnez Israel a zo el Lezenn roet dezhañ gant Doue. Ur sklêrijenn eo evit ar pobloù. Mennozh ur vuhez da zont evit ar re just ha zoken hini dasorc'hidigezh ar c'horfoù a gaver el levr.

#### Daveoù

* (br)Troidigezh An Tour-Tan, levrenn 4, pp 127-128
* (fr)La Bible de Jerusalemn, Cerf, embannadur 1998, pp 1133-1335
# Leonor Kastilha (1191-1244)

Leonor Kastilha (1202-1244) a oa infantez Kastilha ha rouanez Aragon dre zimeziñ.
Merc'h e oa da Alfonso VIII Kastilha ha da Leonor Plantagenêt (1160-1214).
Dimezet e voe e Mezheven 1221 en Àgreda (hiriv e proviñs Soria) da Jaime Iañ el Conqueridor, roue Aragon ha Kont Barcelona.
Ur mab he doe, Alfonso Aragon ha Kastilha (1222-1260), a voe anvet da bennhêr e 1228 hag a varvas e 1260.
Freuzet e voe an dimeziñ e 1229, ha mont a reas Leonor da leanez da gouent Las Huelgas, e Burgos, ma varvas e 1244. En hec'h obidoù ne oa nemet he mab Alfonso hag al leanezed.
Addimeziñ a reas Jaime.
# Leonor Kastilha (1244-1290)

Leonor Kastilha ha Dammartin (1244-1290), merc'h da Fernando III Kastilha ha da Janed Dammartin, Kontez Ponthieu, a oa pried kentañ Edouarzh Iañ, roue Bro-Saoz.

## He bugale

C'hwezek bugel he doe:
* ur verc'h marv-ganet, en Mae 1255 en Bourdel, Bro-C'hall. Beziet eno en iliz ur prioldi dominikan;
* Katherine (c 1261 – 5 Gwengolo 1264), marvet da dri bloaz, beziet en Abati Westminster.
* Joanna (Genver 1265 - kent ar 7 a viz gwengolo 1265), beziet en Abati Westminster.
* John (13 Gouhere 1266 – 3 Eost 1271), marvet e Wallingford, dindan evezh e c'houreontr, Richarzh Kernev-Veurl; beziet en Abati Westminster.
* Henry (kent ar 6 a viz Mae 1268 – 16 a viz Here 1274), beziet en Abati Westminster.
* Eleanor (18 a viz Mezheven 1269 – 29 Eost 1298). Pell e voe dimezet da Alfonso III Aragon, a varvas a-raok an eured en 1291, ha neuze e 1293 d'ar C'hont Herri III Bar, ha daou vugel dezho.
* Ur verc'h (1271 e Palestina (rannvro) ). Juliana e vefe bet anvet, met n'eu prouenn ebet en dihelloù.
* Joan (Ebrel 1272 – 7 Ebrel 1307). Dimezet div wech (1) en 1290 da Gilbert de Clare, 6th Earl of Hertford, marvet en 1295, hag (2) en 1297 Ralph de Monthermer, 1añ Baron Monthermer. Pevar bugel eus pep pried.
* Alphonso (24 Du 1273 - 19 Eostst 1284), Kont Chester.
* Margaret (15 March 1275 – after 1333). Dimezet en 1290 da John II Brabant, a varvas en 1318. Ur mab dezho.
* Berengaria (1 Mae 1276 – kent 27 Even 1278), beziet en Abati Westminster.
* Merc'h (Kerzu 1277/Genver 1278 - Genver 1278), beziet en Abati Westminster. Prouenn ebet diwar-benn hec'h anv.
* Mary (11 March 1279 – 29 Mae 1332), leanez en Amesbury.
* Mab, ganet en 1280 pe 1281, marvet prrestik goude bout ganet. There is no contemporary evidence for his name.
* Elizabeth (7 Eost 1282 – 5 Mae 1316). Dimezt div wech:
    (1) en 1297 da John I, Count of Holland, bugel ebet
    (2) en 1302 da Humphrey de Bohun, 4th Earl of Hereford & 3rd Earl of Essex; dek bugel dezho;
* Edward II, anavezet ivez evel Edward Caernarvon (25 Ebrel 1284 – 21 Gwengolo 1327). Dimezet en 1308 da Isabella of France, pevar bugel dezho.
# Leonor Plantagenêt

Leonor Plantagenet pe Leonor Bro-Saoz , ganet e kastell Domfront e Normandi, e 1160, ha marvet e leandi las Huelgas de Burgos, e miz Here 1214, a oa ur briñsez norman ha saoz hag a deuas da vout rouanez Kastilha entre ar bloavezhioù 1170 ha 1214, dre he dimeziñ d'ar roue Alfonso VIII Kastilha.
Merc'h e oa da Herri II, roue Bro-Saoz, ha d'e bried Eleanora Akitania. Anv he mamm a voe roet dezhi, ha ganti e tegouezhas an anv e Kastilha .
Dimezet e voe da Alfonso VIII Kastilha (1156-1214).
Mamm e oa d'ar rouaned Enrique Iañ Kastilha ha Berenguela Iañ Kastilha, ha da Leonor Kastilha (1202-1244), dimezet da Jaime Iañ Aragon.

## He bugale

Dek bugel he doe da vihanañ, muioc'hik moarvat:
* Berenguela, (Segovia 1179- Manati las Huelgas, 1246), Rouanez Kastilha ha pried da Alfonso IX León;
* Sancho ( 1181-1181), marvet da dri miz
* Sancha (1182-1184), n'eus roud ebet anezhi goude 1184. Beziet eo e panteon an tiegezh, e Manati las Huelgas.
* Urraca (1186–1220), dimezet en 1211 da Afonso II , roue Portugal;
* Blanca (Palencia, 1188–Melun, 1252). Dimezet en 1200 da Loeiz VIII (Bro-C'hall)
* Fernando (Cuenca, 1189–Madrid, 1211), pennhêr
* Mafalda Kastilha (Plasencia, 1191-Salamanca 1204);
* Leonor (war-dro 1190–1244), rouanez Aragon goude he dimeziñ en 1221 da Jaime Iañ Aragon;
* Constanza Kastilha (marvet d'an 2 a viz Genver 1243), abadez manati Santa María la Real de Las Huelgas en Burgos;Patrom:Harvnp
* Enrique ( 1204–Palencia, 1217), roue Kastilha war-lerc'h Alfonso VIII, evel Enrique Iañ.
# Leonor Portugal

Leonor Portugal (Leonor de Portugal e portugaleg) zo bet anv meur a briñsez portugalat:

## Pennad kar

* Leonor Aragon
# Leonor Kastilha (1307-1359)

Leonor Kastilha (1307 - Castrojeriz,1359), a oa infantez Kastilha ha rouanez Aragon. Merc'h e oa da Fernando IV Kastilha el Emplazado ha da Constança de Portugal. Dimeziñ a reas da Alfonso IV Aragon el Benigno, roue Aragon ha mab da Jaime II el Justo.
Muntret e voe en 1359 e kreñvlec'h Castrojeriz war urzh he niz Pedro Iañ Kastilha el Cruel, roue Kastilha ha León, ha mab d'he breur, Alfonso XI Kastilha el Justiciero.
He zad a oa mab da Sancho IV el Bravo ha da María de Molina. He mamm a oa merc'h da Dinis Iañ, roue Portugal, ha d'e bried Santez Izabel Portugal .
# Leonor Portugal (impalaerez)

Leonor Portugal ( Lyanor pe Lianor e portugaleg kozh), ganet e Torres Vedras e 1434, ha marvet e Wiener Neustadt e 1467), a oa merc'h da roue Portugal, Duarte Iañ Portugal (1391 -1438), ha da Leonor Aragon (1402-1449).

## He buhez

Dimezet e voe da Friedrich III an Impalaeriezh Santel.

## He bugale

Pemp bugel he doe:
* Christoph (1455–1456)
* Masimilian Iañ an Impalaeriezh Santel (1459–1519),
* Helena (1460–1461)
* Kunigunde (1465–1520), a zimezas d'an dug Albrecht IV Bavaria
* Johannes (1466–1467)

## He marv

Mervel a reas e Wiener Neustadt e Gwengolo 1467 ha beziet e voe er manati.
# Leonor Portugal (rouanez Danmark)

Leonor Portugal (1211-1231) a oa ur briñsez portugalat a zeuas da vezañ Rouanez Danmark.
Merc'h e oa da Afonso II (1185-1223), Roue Portugal(1211-1223), ha da Urraca Kastilha (Rouanez Portugal).
Dimeziñ a reas e 1229 da Valdemar III, kenroue Danmark gant e dad Valdemar II (1170-1241). E vamm e oa Marc'harid Bohemia (pe Drahomira ?) (war-dro 1189-1212), eil pried Valdemar II.
Moereb Leonor Portugal, Berengaria Portugal, a oa bet pried kentañ he zad-kaer.
# Leonor Kastilha

Leonor de Castilla, pe Leonor Kastilha, zo anv meur a infantez eus Kastilha.

## An anv

Un anv diouzh ar c'hiz e oa Leonor er Grennamzer. Se zo kaoz e kaver meur a briñsez all en anvioù-mañ:
* Leonor Aostria
* Leonor Aragon
* Leonor Foix
* Leonor Portugal

## XIIvet kantved

* Eleanor Bro-Saoz (1162–1214), rouanez Kastilla gant he dimeziñ da Alfonso VIII, a zegasas an anv da Gastilha.

## XIIIvet kantved

* Leonor Kastilha (1202-1244), rouanez Aragon; merc'h da Alfonso VIII Kastilha ha da Leonor Plantagenêt (1160-1214), ha pried da Jaime Iañ Aragon;
* Leonor Kastilha (1202-1202), merc'h da Alfonso IX León ha Berenguela Kastilha
* Leonor Kastilha (1227 - marvet yaouankik), merc'h da Fernando III Kastilha ha da Isabel Swabia ;
* Leonor Kastilha (1244-1290), rouanez Bro-Saoz; merc'h da Fernando III Kastilha ha da Janed Dammartin, ha pried da Edouarzh Iañ (Bro-Saoz);
* Leonor Kastilha (1274), merc'h da Alfonso X Kastilha ha da Violante Aragon (1236-1301).

## XIVvet kantved

* Leonor Kastilha (1307-1359), rouanez Aragon; merc'h da Fernando IV Kastilha ha da Constança de Portugal
* Leonor Aragon, rouanez kastilha (1358–1382), dimezet da Juan Iañ kastilha, merc'h da Pedro IV Aragon ha Leanor Sikilia
* Leonor Kastilha (1360), merc'h da Enrique II Kastilha ha da Leonor Alvarez
* Leonor Kastilha (rouanez Navarra) (goude 1363–1416), infantez Kastilha, merc'h da Herri II Kastilha ha da Juana Manuel Kastilha, senhora de Villena, Escalona e Peñafiel, dimezet da Carlos III Navarra, mamm da Blanca de Navarra (1226-1283), dugez Breizh;
* Leonor Kastilha (marvet e 1359), merc'h da Fernando IV Kastilha ha da Leonor Alvarez, pried da Alfonso IV Aragon.

## XVvet kantved

* Leonor Urraca Kastilha, pe Leonor de Albuquerque (1374-1435), kontez Alburquerque, merc'h da Sancho, kont Alburquerque ha da Beatriz Portugal, merc'h-vihan da Alfonso XI Kastilha, pried da Fernando Iañ Aragon
* Leonor Sánchez Kastilha (a-raok 1374-1444).
* Leonor de Castilla y Alburquerque (1393-1470), merc'h da Fradique Kastilha, dug Benavente ha da Leonor Sánchez Kastilha.

## XVIvet kantved

* Leonor Kastilha, pe Leonor von Habsburg, pe Leonor Aostria (1498-1558), merc'h da Janed Kastilha ha da Fulup Habsburg, dimezet div wech:
** da gentañ d'ar roue Manuel Iañ Portugal,
** da eil d'ar roue gall Frañsez Iañ
# Leonor Kastilha (rouanez Navarra)

Leonor Kastilha, pe Leonor Gaztelakoa en euskareg, pe Leonor de Trastámara pe Leonor Enríquez (diwar anv he zad Enrique) e spagnoleg, ganet goude 1363 ha marvet e 1416, a oa infantez Kastilha, ha rouanez Navarra.
Merc'h e oa da Enrique II Kastilha ha da Juana Manuel Kastilha, itron Villena, Escalona ha Peñafiel.
Dimeziñ a reas e 1375 da Carlos III Navarra, roue Navarra. Gant an eured-se e voe echu an tabutoù dizehan a veze etre Kastilha ha Navarra. Tabut a savas etre ar priedoù, ma'z eas da gastilha en-dro. Eno ec'h isas an uhelidi a-enep he niz, ar roue Herri III. Hennezh neuze a lakaas seziz war he c'hastell, e Roa, ma he doa bodet un toullad tud a bouez.Ober a reas dezhi kodianañ, hag e kasas anezhi d'he fried en-dro, e 1395.
Degemeret mat e voe gant Carlos III, a roas ar rejañdezhi e-keit ma 'z eas-e~,n d'ober ur veaj da lez Bro-C'hall en 1403.
Mervel a eure en 1416.

## Bugale

Eizh bugel o doe.
* Juana (1383 - Gouhere 1413), dimezet da Juan III, kont Foix.
* Blanca Iañ de Navarra (1386 - Santa Maria de Nieva, 1441), pried da Yann II Navarra, rouanez Navarra goude marv he zad, adalek 1425 betek he marv e 1441;
* María (1388 - a-raok an 8 a viz Gwengolo 1425).
* Margarita (1390 - 1403/25),
* Beatriz (1392-1415), dimezet da Jakez II Bourbon, kont Marcha.
* Isabel (1395 - goude an 31 a viz Eost 1435), dimezet da Jean IV, kont Armagnac.
* Carlos (Pamplona, 15 a viz Eost 1397 - 12 a viz Eost 1402), Priñs Viana, marvet da 5 bloaz.
* Luis (Olite, 1402 - 14 a viz Here 1402), Priñs Viana.
# Le Bonheur (Maupassant)

Le Bonheur (An Evurusted) zo un danevell gant Guy de Maupassant, embannet e 1884.

## Istor

Embannet e voe er pemdezieg Le Gaulois d'ar 16 a viz Meurzh 1884, hag adembannet e Contes du jour et de la nuit en 1885.

## Ar gontadenn

Un den, un noz, dirak aod Korsika, a deu soñj dezhañ eus ur veaj graet en enezenn, hag eus un nozvezh e ti tud kozh. Pinvidik e oa bet ar vaouez ha kontaén a ra d'ar beajour pegen evurus eo bet he buhez gant an ofiser en devoa he skrapet eus ti he zud.
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Le Breton

Le Breton ha Lebreton zo anvioù-tiegezh gallek. Roet e oa d'un den genidik eus Breizh pe d'un brezhoneger.

## Stummoù all

* Le Brethon
* LeBreton en amerikaneg

## Tud
### Aostralia

* Ken Le Breton (1924–1951), blenier speedway (redadeg marc'hoù-tan)

### Breizh

* Geoffroi le Breton (?-1128), arc'heskob
* Guillaume le Breton (~1165 - 1226), beleg ha kroniker
* Joachim Lebreton (1760-1819), kelenner ha lezennataer
* Pierre Le Breton (1805-1886), eskob
* Louis Le Breton (1818–1866), livour
* Éliane Le Breton (1897-1977), mezegez ha renerez enklask
* Auguste Le Breton (1913–1999), anv-pluenn Auguste Montofrt, aozer romantoù-polis
* Jacques Lebreton (1922-2006), skrivagner
* Henri Le Breton (1928-), politikour
* Erwan Le Breton hag Ronan Le Breton (g. e 1972), breudeur ha senarioourien bannoù-treset

### Bro-C'hall

* Raoul le Breton (war-dro 1260 - 1309), prederour
* François Le Breton, skrivagner eus an XVI$^{vet}$ kantved
* Guillaume Le Breton, dramaour eus an XVI$^{vet}$ kantved
* André Le Breton (1708–1779), embanner
* Pierre-Montan Berton, lesanvet Le Breton
* Eugène Casimir Lebreton (1791-1876), milour ha politikour
* Théodore-Éloi Lebreton (1803-1883), barzh ha soniawour
* Albert-Édouard Le Brethon de Caligny (1833-1863), ofiser a vor
* Jules Lebreton (1873-1956), jezuist ha doueoniour
* Constant Le Breton (1895 - 1985), livour
* Jean-Pierre Lebreton, skiantour en Ajañs European an Egor
* Jean-Dominique Lebreton (1950-), biomatematikour
* David Le Breton (1953), denoniour ha sokiologour
* Christophe Lebreton (1950-1996), lean trapat eus Tibhirine
* Brigitte Le Brethon (g. e 1951), politikourez
* Kévin Lebreton (1993-), marc'hhouarner

### Bro-Saoz

* Richard le Breton, unan eus ar pevar marc'heg hag a zrouklazhas sant Thomas Becket
* Anna Letitia Le Breton (1808–1886), skrivagnerez
* Flora Le Breton, aktourez filmoù mut

### Izelvroioù

* Simon le Breton (war-dro 1420-1473), sonaozer eus Skol Bourgogn

### Jerzenez

* Thomas Le Breton (1763-1838), beli Jerzenez eus 1826 betek 1831 ha kadoriad Stadoù Jerzenez
* Thomas Le Breton junior, e vab, beli Jerzenez eus 1848 betek 1857
* Émilie Le Breton (1853-1929), lesanvet Lillie Langtry pe « Jersey Lily », aktourez

### Kembre

* Hervey le Breton, eskob e Bangor en XII$^{vet}$ kantved

### Kanada

* John Le Breton (1779-1848), ofiser ha barner peoc'h
* Marjory LeBreton (1940-), senedourez
* Julie Le Breton, aktourez

### Reünion

* Patrick Lebreton (1963), politikour

### Stadoù-Unanet

* George LeBreton (1810–1844), politikour en Oregon
* Marietta LeBreton (1936-2009), istorourez ha kelennerez skol-veur

### Suafrika

* Alexis le Breton, c'horier kriket

## Anv-badez

* François Joseph LeBreton Dorgenois (1750-?), maer Orleañs-Nevez

## Steredoniezh

* (18100) Lebreton, asteroidenn eus ar gourizad bras

## Gwelet ivez

* Breton
* Lebret
* Bret
* Berton
# Le Breuil-en-Auge

Kumunioù Bro-C'hall :
| Anv | Le Breuil-en-Auge |
| Skoed | |
| Lec'hiadur Le Breuil-en-Auge en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Lisieux |
| Etrekumuniezh | Communauté de communes Blangy Pont-l'Évêque Intercom |
| Kanton | Blangy-le-Château |
| Kod INSEE | 14102 |
| Kod post | 14130 |
| Maer | David Pottier |
| Amzer-gefridi | 2008-2014 |
| Gorread | 9,39 km² |
| Led | 49° 13' 40" Norzh |
| Hed | 00° 13' 37" Reter |
| Uhelder kreiz | 85 m |
| Uhelder bihanañ | 38 m |
| Uhelder brasañ | 145 m |
| Poblañs hep kontoù doubl | 958 (2009) |
| Stankter | 102 a./km² |
| Lec'hienn ar gumun | |
Le Breuil-en-Auge a zo ur gumun eus departamant Calvados e Bro-C'hall.

## Istor
### XIX$^{vet}$ kantved
### XX$^{vet}$ kantved

* Eil brezel-bed, Emgann Normandi: dieubet e voe Le Breuil-en-Auge d'ar 24 a viz Eost gant ar Vreizhveuriz. Pevar den nann soudard a voe lazhet e miz Eost, unan d'an 13 gant ur vombezadeg, an tri all d'an 23 gant taolioù kanol.

## Monumantoù ha traoù heverk

* Kastell ar Breuil, XVI$^{vet}$ kantved.
* Kastell ar Girouettes, XIX$^{vet}$ kantved.
* Iliz katolik Sant Jermen, XIII$^{vet}$ kantved.

## Armerzh

* Strilherez lagout-chistr Calvados e kastell ar Breuil.

## Douaroniezh

* War lez ar stêr Touques emañ Le Breuil-en-Auge.

## Emdroadur ar boblañs 1962-2009

Niver a annezidi

## Notennoù ha daveoù

* ↑ Normandie 44 - la Mémoire
* ↑ Mémorial des victimes civiles en Normandie
* ↑ Clochers de France
* ↑ EBSSA
# Le Bour-Bodros

Le Bour-Bodros zo ur c'houblad sonerien a son a-wechoù en ur strollad pemp, anvet al Le Bour-Bodros Quintet.
Timothée Le Bour zo unan anezhe.
# Le Bourg-sous-la-Roche-sur-Yon

Le Bourg-sous-la-Roche-sur-Yon a oa ur gumun e departamant Vande, e Bro-C'hall.

## Istor
### Krennamzer
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton La Roche-sur-Yon hag e Bann La Roche-sur-Yon. Lakaet e voe ar gumun en Arondisamant Montaigu bet krouet e 1800.

### XIX$^{vet}$ kantved

* E 1827 e voe staget kumun Château-Fromage ouzh kumun Le Bourg-sous-la-Roche-sur-Yon$^,$.

### XX$^{vet}$ kantved
##### Brezel-bed kentañ

* 167 gwaz eus ar gumun, da lavaret eo 5,50% eus ar boblañs e 1911, a gollas o buhez abalamour d'ar brezel hervez monumant ar re varv.

#### Eil Brezel-bed

* Mervel a reas trizek den ag ar gumun abalamour d'ar brezel hervez monumant ar re varv.

#### Trevadennoù

* Brezel Indez-Sina: mervel a reas ur milour eus ar gumun d’ar 14 a viz Here 1947 en ospital e Saigon e Kochin-Sina er Viêtnam; korporal e oa en 21vet Rujumant Troadegiezh Drevadennel.
* Brezel Aljeria: mervel a reas tri milour eus ar gumun hervez monumant ar re varv.

#### Liban

* Lazhet e voe ur milour eus ar gumun d’ar 23 a viz Here 1983 pa voe taget ar Poste Drakkar e Beirout; penngorporal e oa er 1añ RCP (Régiment de Chasseurs Parachutistes).

#### Stagidigezh

* E 1964 e voe staget kumunioù Le Bourg-sous-la-Roche-sur-Yon ha Saint-André-d'Ornay ouzh kumun La Roche-sur-Yon.

## Monumantoù ha traoù heverk

* Monumant ar re varv, luc’hskeudennoù$^,$.
* Iliz katolik Sant Pêr.

## Pennadoù kar

* Château-Fromage,
* La Roche-sur-Yon,
* Saint-André-d'Ornay.

## Daveoù ha notennoù

* ↑ (fr)Cassini – EHESS
* ↑ (fr)Cassini – EHESS
* ↑ Cassini – EHESS
* ↑ Cassini – EHESS
* ↑ Memorial Genweb
* ↑ Memorial Genweb
* ↑ (fr)Fichenn hiniennel - Memorial Genweb
* ↑ Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)85191.htm Clochers de France